Il-Dar tal-Irtiri tal-Ġiżwiti 'Manresa' flimkien mad-Djoċesi ta' Għawdex f'dan il-Milied ser iwasslu "Ikla tal-Milied" lil għadd ta' familji fil-bżonn jew persuni waħidhom. Filwaqt li s-Sur Joe Mercieca, Manager tad-Dar Manresa, flimkien mat-tim tiegħu, ħadu ħsieb iħejju l-ikel, il-kappillani ser iwasslu dan ir-rigal fid-djar. L-Isqof Mario Grech dalgħodu għamel żjara lill-'kċina' ta' Manresa u filwaqt li awgura li fid-Djoċesi joktru ġesti ta' mħabba bħal din l-inizjattiva, radd ħajr lil dawk kollha li qed jieħdu sehem f'din il-karità.
Ikla tal-Milied għal familji fil-bżonn jew persuni waħidhom